RAPORT EXPERIMENTAL PRIVIND INFLUENŢA COMPOSTULUI 
MICRO AEROFIL « SYMBIOSOL », FABRICAT DE CĂTRE FIRMA 
BIX ECOBIOTICS SRL ASUPRA RANDAMENTULUI 
CULTURILOR DE PORUMB 



Noi, echipa societăţii BiX EcoBiotics SRL, mulţumim societăţii SOPEMA pentru 
interesul acordat şi pentru oportunitatea pe care ne-a oferit-o de a colabora cu noi şi de 
a-şi oferi mijloacele proprii pentru realizarea acestei campanii de cercetare la scara mare. 



IMPORTANT : 

- privind comercializarea : 

- în conformitate cu ORDINUL Nr. 829 din 19 iulie 2007, nu necesită autorizare ; 

- în conformitate cu ORDINUL Nr. 349 din 3 mai 2007, nu necesită autorizare ; 

- în conformitate cu COD DE BUNE PRACTICI AGRICOLE (ORDIN Nr. 1182 
din 22.11.2005 şi ORDIN Nr. 1270 din 30.11.2005), SymbioSol este un îngrăşământ de 
tip organic. 

- privind folosirea în agricultura ecologica : 

- în conformitate cu Directiva CE 834/2007, sa poate folosi în agricultura 
ecologică ; 

- în conformitate cu Regulamentul (CEE) Nr. 2092/91, sa poate folosi în 
agricultura ecologică. 

- privind conţinutul acestui raport de studiu : 

Acest document a fost realizat de către firma BiX EcoBiotics SRL, şi toate 
concluziile scrise privind eficienţa produsului SymbioSol implică doar responsabilitatea 
firmei BiX EcoBiotics SRL, şi nu implică sub nicio formă responsabilitatea firmei 
SOPEMA. In afară de măsurile de greutatea porumbului recoltat care au fost făcute de 
către firma SOPEMA, toate măsurile au fost făcute de către firma BiX EcoBiotics SRL. 



Rezumat: Influenţa compostului microaerofil SymbioSol a fost testată în culturi de 
porumb, pe o suprafaţă totală de 24 de hectare, din care o suprafaţă de 8 hectare a fost 
tratată de două ori, o suprafaţă de 8 hectare a fost tratata o singură dată, iar ultima 
suprafaţă de 8 hectare a fost considerată martor în cadrul experimentării. Pe lângă 
tratamentul cu SymbioSol, toată suprafaţa a primit tratamentele obişnuite. Cu 10 zile 
înainte de recoltare, au fost măsuraţi următorii parametri pentru fiecare parcelă de 
porumb în parte: lungimea şi circumferinţa ştiuletelui, numărul de ştiuleţi pe plantă, 
numărul de plante productive pe 2 metri liniari de rând şi la sfârşitul ciclului de 
vegetaţie, greutatea boabelor de porumb recoltate pe hectar. 

Lungimea ştiuletelui şi greutatea boabelor obţinute pe hectar sunt cei doi parametri care, 
comparativ cu parcela-martor, au arătat diferenţele cele mai semnificative: parcela 
tratată de doua ori avea ştiuleţi care erau, în medie, cu aproape 1 cm (+5,3%) mai lungi 
şi a produs, în medie, 650 kg (+6,47%) în plus de porumb pe hectar faţă de 
parcela-martor, iar cea tratată o singură dată avea ştiuleţi care erau, în medie, 0, 41 cm 
(+2,2%>) mai lungi şi a produs, în medie, 317 kg (+3,16%) în plus de porumb pe hectar 
faţă de parcela-martor. 

Faptul că experimentul a fost condus într-un context agronomic optim, parcela-martor 
producând peste 10 tone pe hectar şi că s-a constatat o îmbunătăţire după fiecare 
aplicare a SymbioSol, arată că este posibil ca SymbioSol să compenseze o lipsă apărută 
în mod sistematic în tehnicile agricole moderne. 

O scurtă examinare a evoluţiei preturilor porumbului în ultimii 16 ani arată că 
SymbioSol se poate încadra uşor într-o strategie agronomică cu o eficienţă economică 
ridicată. Astfel, acest compost natural răspunde în mod deosebit cererii agriculturii 
moderne (convenţională şi ecologică), agricultură ce indică actual o lipsă de soluţii 
naturale cu interes economic adevărat. 

Pentru determinarea modului în care compostul microaerofîl « SymbioSol » influenţează 
randamentul culturilor de porumb, firma noastră BiX EcoBiotics SRL a colaborat cu 
societatea « SOPEMA » care cultivă anual cereale pe o suprafaţa de aproape 4000 de 
hectare. 

Experimentul realizat în cultura de porumb este simplu şi este bazat pe o metodă 
comparativă (parcelele tratate au fost comparate cu o parcelă-martor folosita ca referinţă). 

Vom prezenta metoda şi mijloacele folosite împreuna cu rezultatele şi le vom discuta în 
continuare. 

I - Mijlocele şi metoda utilizate: 

A - SymbioSol: 

SymbioSol este un compost lichid obţinut printr-un proces de fermentaţie spontană de 
materii vegetale în condiţii microaerofile. Rezultatul constă într-o soluţie lichidă bogată 
în molecule organice complexe destinate nutriţiei plantelor şi microflorei lor radiculare. 

Experimentele conduse anterior de către echipa noastră au arătat că aplicat prin stropire 
pe sol, SymbioSol măreşte afinitatea dintre rădăcini şi sol, facilitând penetraţia acestora şi 
dezvoltarea unei reţele radiculare mai ramificate. Rezultatul este că planta exploatează 
resursele solului mai bine. In consecinţă, plantele sunt mai puţin sensibile la secetă şi la 
boli şi astfel cresc mai armonios, ducând la o productivitate agricolă mai ridicată. 

Principiul prin care SymbioSol acţionează este universal în lumea vegetală (excepţie 
făcând plantele epifite care nu au rădăcini în sensul propriu) şi oferă beneficii oricărui tip 
de plantă. 

B - Natura solului: 

Caracteristic zonei în care s-a desfăşurat experimentul este un sol de tip sedimentar, 
relativ omogen compus din depozite fluviatile. Având o componenţă argiloasă dominantă, 
acest tip de sol are o fertilitate ridicată, dar este „lent": primăvara el se încălzeşte mai 
încet decât un sol nisipos. Ca efect, culturile pornesc mai încet faţă de cele cultivate 
într-un sol nisipos, dar ajung în general la o productivitate agricolă echivalentă datorită 
bogăţiei mai ridicate în elemente nutritive ale solului. 

C - Suprafeţele de porumb testate: 

Experimentul s-a desfăşurat pe parcela de porumb cu o suprafaţa totală de 24 de hectare 
împărţită astfel: 

8 hectare de porumb care au primit tratamentele obişnuite şi au fost tratate de 
două ori cu SymbioSol. Primul tratament a fost făcut cu o săptămână înainte de 



semănare. Al doilea tratament a intervenit când porumbul era la stadiul cu 4/5 
frunze. In ambele cazuri, rata de aplicare a fost de 25 de litri pe hectar, diluaţi în 
apă la o rată de diluţie de aproximativ de 1 litru SymbioSol în 24,4 de litri de apă. 
Amestecul obţinut a fost stropit cu o cisternă tractată şi echipată cu un sistem de 
stropire obişnuit. 

8 hectare de porumb care au primit tratamentele obişnuite şi au fost tratate o 
singură dată cu o săptămână înainte de semănare, iar pământul a fost arat înainte 
de semănare. Stropirea a fost realizată cu aceleaşi mijloace şi metodă ca şi în 
cazul parcelei tratate de două ori. 

8 hectare de porumb ai parcelei-martor în care s-au efectuat doar tratamentele 
obişnuite. 

Fiecare parcelă de 8 hectare cuprinde, în lăţime, 108 rânduri de porumb care se extind pe 
o lungime de aproximativ 1000 de metri. în lungime, datorita faptului ca au fost trasate 
căi pentru irigare (în jur de 3 metri lăţime), fiecare parcelă este divizată şi are forma unui 
dreptunghi de 60 de metri lungime, şi 108 rânduri în lăţime. 

Cu un număr mediu de 10 plante pe 2 metri liniari de rând, obţinem aproximativ 5000 de 
plante în toată lungimea de 1000 de metri, din care se scad 5% (3 metri de căi de irigare 
la fiecare 60 de metri), adică 5000 de plante minus 250 şi obţinem astfel 4750 de plante 
în lungime. Cu o lăţime de 108 rânduri, obţinem un număr estimativ de plante pe fiecare 
parcelă de 8 hectare egal cu: 108*4750=513000. 

D - Irigarea parcelelor: 

Cele 24 de hectare de porumb, au primit 5 irigaţii de 40 de litri pe metru pătrat fiecare în 
timpul perioadei de vegetaţie. în acest context, disponibilitatea apei nu a fost un factor 
limitativ pentru plante. 

E - Stropirea compostului SymbioSol - metoda: 

1- Primul tratament: 

Primul tratament a fost realizat în data de 11.04.2014, adică cu nouă zile înainte de 
semănare, pe o suprafaţa de 16 hectare cu un utilaj agricol tractat obişnuit. Atunci a fost 
aplicată o cantitate de 25 de litri de SymbioSol pe hectar, diluaţi la o rata de 1 litru 
SymbioSol în 24,4 litri de apă. Stropirea a intervenit după o zi în care precipitaţiile au 
fost de 5 litri pe metru pătrat. După ce a fost aplicat, SymbioSol a fost şi incorporat cu un 
combinator. 

Menţionăm că acest tratament nu a fost realizat urmărind metoda explicată în fişa 
tehnică pe care am transmis-o în ziua livrării produsului. In acest document era 
specificat faptul că SymbioSol trebuie stropit imediat după semănare şi cel mai târziu la 
trei zile după aceasta. Acest compost conţine o mulţime de molecule foarte sensibile la 
oxidare (prin contact cu aerul, sau expunere la razele solare, etc.) şi este foarte posibil 
ca felul în care a fost executat primul tratament în realitate sa fi micşorat randamentul 



produsului. Dar este dificil de spus cât de mult, totuşi s-a constatat un efect benefic al 
produsului SymbioSol. 

2 - Al doilea tratament: 

Al doilea tratament a fost realizat în data de 09.05.2014, când porumbul era la stadiul cu 
3-4 frunze, pe o suprafaţa de 8 hectare din cele 16 hectare de la primul tratament. Atunci 
au fost aplicaţi 25 de litri de SymbioSol pe hectar, diluaţi la o rată de 1 litru SymbioSol în 
24,4 litri de apă. în seara în care a fost executat tratamentul, precipitaţiile au fost de 4 litri 
pe metru pătrat. 

Primul şi al doilea tratament au avut loc în timpul serii. 
F - Parametrii măsuraţi: 

Parametrii care au fost măsuraţi în acest experiment au fost: 

lungimea ştiuletelui (fără frunzele exterioare şi mătase); 
circumferinţa ştiuletelui (fără frunzele exterioare); 

numărul de ştiuleţi pe fiecare picior de porumb pe care s-au făcut măsuri; 
numărul de plante productive (având cel puţin 1 ştiulete cu boabe maturizate) pe 2 
metri liniari în rând; 

greutatea porumbului recoltat pe hectar pentru fiecare parcelă în parte. 

Parametrii lungimea, circumferinţa ştiuletelui şi numărul de ştiuleţi pe plantă au fost 
măsuraţi pe 80 de plante în fiecare parcelă de 8 hectare. Măsurile au fost făcute cu o 
ruletă metrică suplă. 

1 - Numărul de plante care au fost măsurate în fiecare parcelă şi rata de eşantionare: 

în fiecare dintre cele 3 parcele, masurile au fost efectuate pe 80 de plante. Numărul de 
plante pe fiecare parcelă fiind de aproximativ 513000, rata de eşantionare este egala cu: 

80/513000 = 0,000156 

2 - Alegerea plantelor măsurate - metoda: 

Din cauza faptului că pe orice suprafaţă de pământ cultivat solul poate varia dintr-un loc 
la altul în textură, natură şi/sau compoziţie chimică, având chiar un « efect de zonă » 
asupra plantelor, noi am încercat sa alegem plantele măsurate suficient de dispersat, cu o 
distanţă mai mare una faţă de cealaltă. 

Plantele măsurate au fost alese astfel: 



Pe o distanţă de aproximativ 300 de metri lungime în sensul rândului, între 2 căi de 
irigare, au fost măsurate 3 plante, 2 la 10 metri distanţă faţă de limita cu calea de irigare 



astfel încât să fie posibilă evitarea unui « efect de bordură », şi una în mijlocul rândului, 
adică la 20 de metri distanţă faţă de prima plantă măsurata. 

Astfel, pe aceasta distanţă parcursă, de 300 de metri, pe parcursul de mers, am măsurat 20 
de plante în primul rând (distant faţă de bordura cu 20 de rânduri). O data la capătul 
distanţei, am ales rândul următor de măsurat ca fiind cel situat la 10 rânduri distanţă faţă 
de primul dinspre bordură şi aşa am măsurat încă 20 de plante pe parcursul de întoarcere. 
Am repetat aceasta metoda de 2 ori în fiecare parcela (distanta de 300 de metri parcursă 
dus şi încă 300 întors, fiecare rând măsurat fiind la 10 rânduri distanta unul faţă de 
celălalt) obţinând măsuri pentru un total de 80 de plante în fiecare parcelă. 

Distanţele au fost măsurate pe parcurs în mod aproximativ cu paşi de om (1 pas 
corespunzând aproximativ cu 1 metru liniar) şi de fiecare dată, planta măsurata a fost 
selecţionată în mod orb în locul unde se oprea experimentatorul. 

3 - Lungimea stiuletelui: 

Aceasta a fost măsurată cu o săptămână înainte de recoltare cu o ruleta metrică suplă 
obişnuită. După ce am scos frunzele exterioare şi mătasea, lungimea a fost măsurată 
plecând de la baza stiuletelui până la ultima boabă de mărime normală spre vârful 
stiuletelui. Nu am inclus partea vârfului acoperita de boabe avortate sau goala. 

4 - Circumferinţa stiuletelui: 

Aceasta a fost măsurată la baza stiuletelui fără frunzele exterioare, pentru fiecare ştiulete 
pe care am măsurat şi lungimea. 

5 - Numărul de stiuleti pe fiecare plantă pe care s-au făcut măsuri : 

Au fost număraţi ştiuleţii pe care au fost măsurate lungimea şi circumferinţa stiuletelui. 
Doar ştiuleţii cu interes economic au fost consideraţi, cei avortaţi sau afectaţi de 
simptome de boala au fost ignoraţi. 

6 - Numărul de plante productive (cele având cel puţin 1 ştiulete cu interes economic) pe 
2 metri liniari de rand: 

Deoarece densitatea plantelor are un impact important asupra productivităţii câmpului, au 
fost numărate plantele cu interes economic crescut pe 2 metri liniari de rand, plecând de 
la planta măsurată (lungimea, circumferinţa, numărul de ştiuleţi) ca fiind prima, şi 
măsurând cu o ruleta obişnuită. 



7 - Greutatea porumbului recoltat pe hectar pentru fiecare parcela în parte: 

Porumbul testat a fost recoltat în data de 25 septembrie 2014. Fiecare parcelă de 8 hectare 
a fost recoltată şi cântărită aparte cu utilajul agricol obişnuit potrivit, astfel încât să se 
poată efectua ulterior o comparaţie. 

II - Rezultatele: 

Vocabular statistic : 

Media = suma între toate măsurile privind un parametru anume (ex. : lungimea 
ştiuletelui), împărţită la numărul total de măsuri efectuate; 

Mediana = valoarea rotundă a parametrului care împarte eşantionul în două 
jumătăţi egale (aici, 40 în fiecare jumătate); 

Dispersia = diferenţa medie între măsurile făcute şi media eşantionului ridicată la 
puterea 2 pentru un parametru anume. Dispersia arată cât de omogen/eterogen 
este eşantionul considerat; 
- Abaterea standard = rădăcina pătrată a dispersiei, poate fi folosită ca indicator de 
omogenitate/eterogenitate. 



A - Lungimea ştiuletelui: 





2 tratamente 


1 tratament 


martor 


Media 


19,067 


18,66 


18,11 


Mediana 


19 


19 


18 


Dispersia 


3,53 


4,53 


7,55 


Abaterea standard 


1,87 


2,13 


2,75 


Tabel 1 : Lungimea ştiuletelui în centimetri. în funcţie de numărul c 


e tratamente efectuate 



cu SymbioSol. 





2 tratamente 


1 tratament 


Variaţii lungimii medii faţă 
de martor în valoare 
absolută 


+0,957cm 


+0,41 cm 


Variaţii lungimii medii faţă 
de martor în % 


+5,3% 


+2,2% 


Tabel 2: Variaţiile lungimii medii ştiuletelui în valori absolute si în % fată de martor. 



Tabelul 1 şi 2 arată că: 

în parcela cu 2 tratamente, ştiuleţii erau în medie mai lungi cu aproape 1 cm fata 
de martor (0,957 cm, adică cu 5,3%), şi cu 0,41 cm (adică cu 2,2%) faţă de 
parcela tratată o singură dată; 



în parcela cu un singur tratament, ştiuleţii erau în medie mai lungi cu 0,55 cm 
(adică 3%) faţă de martor; 

în parcela cu 2 tratamente, ştiuleţii au arătat un câştig în lungime superior, de 
aproximativ 2 ori faţă de parcela cu 1 tratament, comparativ cu martorul; 
după valorile dispersiei (şi abaterii standard), privind parametrul « lungimea 
ştiuletelui », eşantionul cel mai omogen este cel cu 2 tratamente, şi cel mai 
eterogen este martorul. 

Observaţie: se poate constata o corelaţie liniară intre numărul de tratamente şi câştigul 
în lungime; 2 tratamente au adus un câştig de două ori mai important faţă de 1 
tratament. 

Fără valori aberante printre măsurătorile făcute, în cadrul acestui experiment, o 
eterogenitate mai importantă poate însemna că anumiţi factori (umiditatea solului, 
prezenţa unor dăunători, competiţia dintre plante, sensibilitatea la erbicide, etc.) au 
avut o influenţă locală (adică în jurul plantei) mai puternică, asupra fiecărei plante în 
parte, faţă de eşantionul mai omogen. Şi aceasta poate însemna că plantele au fost mai 
sensibile faţă de aceşti factori în eşantionul mai eterogen. 



B - Circumferinţa ştiuletelui: 





2 tratamente 


1 tratament 


martor 


Media 


14,22 


13,92 


13,95 


Mediana 


14 


14 


14 


Dispersia 


0,64 


0,86 


0,998 


Abaterea standard 


0,8 


0,93 


0,999 



Tabel 3: Circumferinţa ştiuletelui în centimetri. în funcţie de numărul de tratamente 
efectuate cu SymbioSol. 





2 tratamente 


1 tratament 


Variaţii medii faţă de martor 
în valoare absolută 


+0,27cm 


-0,03cm 


Variaţii medii faţă de martor 
în % 


+2% 


-0,22% 



Tabel 4: Variaţiile circumferinţei medii ştiuletelui în valori absolute şi în % faţă de 
martor. 



Tabelul 3 şi 4 arată că: 

în parcela cu două tratamente, ştiuleţii aveau în medie o circumferinţă mai mare 
cu 0,27 cm (adică 2%) faţă de martor, şi cu 0,3 cm (adică 2,15%) faţă de parcela 
cu un tratament; 

în parcela cu un tratament, ştiuleţii aveau o circumferinţă mai mică cu 0,03 cm 
(adică 0,22 %) faţă de martor; 



după valorile dispersiei, privind parametrul « circumferinţa ştiuletelui », 
eşantionul cel mai omogen este cel cu 2 tratamente, şi cel mai eterogen este 
martorul. 



C - Numărul de ştiuleţi pe fiecare plantă pe care s-au făcut măsurători: 





2 tratamente 


1 tratament 


martor 


Media 


1 


1,0375 


1 


Mediana 


1 


1 


1 


Dispersia 


0 


0,0365 


0 


Abaterea standard 


0 


0,191 


0 



Tabel 5 : Numărul de ştiuleţi pe fiecare plantă pe care s-au făcut măsurători. 



Tabelul 5 arată că : 

numărul mediu de ştiuleţi a fost identic, egal cu 1, în parcela cu 2 tratamente şi în 
parcela martor. Valorile mediilor nu au fost rotunjite, în timpul măsurării nu am 
găsit nicio plantă cu mai mult de 1 ştiulete cu interes economic în ambele parcele; 
am găsit 3 plante cu 2 ştiuleţi în parcela cu 1 tratament, restul plantelor măsurate 
fiind cu un singur ştiulete cu interes economic. 

Observaţie: plantele cu 2 ştiuleţi erau situate în jurul unei zone goale în rând (cf 
observaţiei făcută în paragraful următor). 

D - Numărul de plante productive pe 2 metri liniari de rând: 





2 tratamente 


1 tratament 


martor 


Media 


10,7 


10,35 


10,96 


Mediana 


11 


11 


11 


Dispersia 


1,71 


4,86 


1,17 


Abaterea standard 


1,31 


2,2 


1,08 



Tabel 6: Numărul de plante productive pe 2 metri liniari de rând. 



Tabelul 6 arată că: 

numărul mediu de plante productive pe 2 metri liniari de rând era cel mai ridicat 
în parcela martor, şi cel mai mic în parcela cu 1 tratament; 

valorile dispersiei arată că eşantionul cel mai omogen privind parametrul 
considerat este martorul, şi cel mai eterogen este cel cu 1 tratament. 

Observaţie: în ambele parcele tratate, în timpul măsurării, am observat secţiuni de 
rânduri goale, fără nicio plantă crescută. Am constatat că acest fenomen era şi mai 
pronunţat în parcela tratată o singură dată, în zona pe care am explorat-o. Verificarea cu 



şeful de cultură a confirmat faptul ca în speţa, cauza nu era legată de o problemă a ratei 
de germinaţie sau de semănare. Şeful de cultura ne-a explicat că porcii mistreţi au fost 
responsabili pentru aceste pagube. 

E - Greutatea porumbului recoltat pe hectar pentru fiecare parcelă în parte: 





2 tratamente 


1 tratament 


martor 


Greutatea medie 
recoltată pe hectar 


10690kg 


10357kg 


10040kg 


Variaţii faţă de 
martor în valori 
absolute 


+650kg 


+317kg 


0 


Variaţii faţă de 
martor în % 


+6,47% 


+3,16% 


0 



Tabel 7: greutatea media în kg a porumbului recoltat pe hectar pentru fiecare parcelă în 
parte, variaţiile fată de martor în valori absolute si în %. 



Tabelul 7 arată că: 

- parcela care a produs în medie cel mai mult porumb pe hectar este cea cu 2 
tratamente, iar cea care a produs în medie cel mai puţin porumb este martorul; 

- parcela cu 2 tratamente a produs în medie 650 kg (adică 6,47%) de porumb pe 
hectar în plus faţă de martor şi 333 kg (adică 3,2%) în medie, în plus pe hectar 
faţă de parcela cu 1 tratament; 

- parcela cu 1 tratament a produs în medie 317 kg (adică 3,16%) de porumb în plus 
pe hectar faţă de martor; 

parcela cu 2 tratamente a arătat un câştig în greutate aproximativ de două ori mai 
important faţă de parcela cu 1 tratament, comparativ cu martorul. 

Observaţie: putem să constatam o corelaţie liniară între numărul de tratamente şi 
câştigul în greutate pe hectar; 2 tratamente au adus un câştig de două ori mai important 
faţă de 1 tratament. 

III - Interpretare si discuţie: 

A - Surse de eroare şi de părtinire statistică: 

Perspectiva de ansamblu asupra rezultatelor obţinute în acest experiment indica faptul că 
SymbioSol şi-a demonstrat efectul benefic privind productivitatea agricolă în culturile de 
porumb. Cu toate acestea, este datoria noastră să examinam sursele de eroare şi părtinire 
care au putut să producă rezultate care sunt în realitate nereprezentative cu privire la 
influenţa SymbioSol-ului: în afară de tratamentele cu SymbioSol, care sunt factorii care 
au putut să genereze o diferenţă de productivitate agricolă între parcelele de porumb 
testate? (de exemplu am văzut în paragraful „I-F-l" ca am ţinut cont de „efectul de 
bordura" asupra plantelor şi care poate da o imagina statistică falsă; acest efect find 



cauzat prin faptul ca plantele localizate pe lingă bordura sunt mai expuse la lumina, 
ducând la o productivitatea mai ridicată faţă de cele localizate în mijlocul parcelelor. 
Sculele folosite pot fi şi ele o sursa de eroare din cauza lipsei de precizie). 

1 - Eterogenitatea solului: 

Zona în care s-a desfăşurat experimentul este relativ omogenă la nivel pedologie şi este 
caracterizată de un depozit fluviatil. Dar în apropiere, mai există zone cu depozite 
eoliene, sau cu depozite loessoide şi loessuri. 

Dacă parcelele testate erau aşezate, o parte într-o zonă cu depozite fluviatile şi una cu 
depozite loessoide, am putea observa o diferenţă de productivitate agricolă din cauza 
diferenţei de fertilitate între tipurile de sol. 

Cu toate acestea, am constatat o diferenţă de productivitate între trei parcele diferite 
foarte apropiate şi de formă dreptunghiulară. Dacă diferenţele observate aveau ca sursă 
eterogenitatea solului, trebuiau să existe diferenţe locale la nivel pedologie foarte bine 
delimitate pe o suprafaţa relativ mica, de 24 de hectare, fapt care este insa puţin probabil. 

2 - Distribuţie resurselor hidrice: 

Un alt factor care putea influenţa productivitatea agricolă este repartizarea resurselor 
hidrice în subsol. In funcţie de locaţie (de exemplu în aproprierea sau nu de un canal), 
pânza freatica poate fi mai mult sau mai puţin adâncă, ducând la un acces mai dificil sau 
mai uşor la apă pentru rădăcinile plantelor. 

în acest caz, canalul de irigare trece pe lângă fiecare parcelă testată la aceeaşi distanţă. 
Parcelele au fost irigate în mod regulat în timpul vegetaţiei astfel încât disponibilitatea 
apei nu a reprezentat un factor limitativ pentru dezvoltarea porumbului. 

3 - Influenţa animalelor dăunătoare: 

La cereale, printre care la porumb, animalele dăunătoare sunt numeroase: insecte, păsări, 
rozătoare, porci mistreţi, etc. 

a - Porcii mistreţi: 

Şeful de cultură ne-a confirmat că porcii mistreţi au devenit un important distrugător de 
culturi în zona in care s-a desfăşurat experimentul. 

Este puţin cunoscut motivul pentru care turme de porci mistreţi aleg să se hrănească de pe 
o parcelă faţă de o alta. Noi nu ştim cât de mult au fost afectate parcele testate şi dacă a 
fost mai afectată parcela-martor faţă de celelalte două parcele, ducând la o productivitate 
mai scăzută. 



Ca să putem trage nişte concluzii utile, ar fi interesant să întrebam şeful de cultură dacă a 
observat vreo diferenţă de pagube cauzate de către porcii mistreţi intre cele 3 parcele 
testate (iar, la aceasta întrebare, el a răspuns ca nu s-a observat nicio diferenţa 
semnificativă). 

b - Insecte: 

în timpul măsurării, am observat că parcela-martor părea mai afectată la tulpini de către 
insecte. Plantele afectate în mod vizibil erau îndoite iar partea superioară a plantei era 
căzută peste rândul vecin. Punctul în care se îndoia tulpina era de fapt urma lăsată în 
interior de către un gândac sau larva sa în urma consumului din tulpina, gândac/larva pe 
care nu am reuşit însa sa îl examinam. Am putut să observam doar urmele lăsate de către 
insectă în punctul în care a afectat planta. 

Din păcate nu am numărat plantele afectate pentru fiecare parcelă în parte pentru că am 
observat acest fenomen ca fiind semnificativ doar în ultima parcelă măsurată: cea martor. 
In viitor, vom integra măsurătorile acestui factor în experimentele pe care le vom 
conduce, astfel încât să se poată evalua mai precis impactul lui asupra productivităţii 
plantelor. 

c - Alţi dăunători: 

Alţi dăunători paraziţi care pot afecta porumbul sunt viruşii, bacteriile şi mucegaiurile 
patogene. 

în timpul măsurării, am putut să observam cazuri de plante afectate de către boala numită 
"carbonul porumbului", cauzată de către un mucegai patogen. Am observat cele mai 
multe cazuri în parcela martor. 

Dar fără date statistice, acest parametru nu poate fi evaluat în mod precis, şi este nevoie 
de o confirmare pe bază de instrumente statistice. Vom integra acest parametru în cadrul 
experimentelor pe care le vom realiza în viitor. 

d - Datele statistice care pot indica activitatea insectelor/mucegaiurilor dăunătoare mai 
ridicată în parcela martor faţă de cele două tratate: 

Datele statistice pe care le-am adunat arată că: 

- numărul de plante productive pe 2 metri liniari de rand este cel mai ridicat în parcela 
martor; 

- câştigul în lungime al ştiuletelui faţă de martor a fost de +5,3% cu 2 tratamente şi de 
+2,2% cu 1 tratament când câştigul în greutatea de porumb recoltat a fost mai important, 
de +6,47% cu 2 tratamente şi de +3,16% cu 1 tratament ; 

- şeful culturii ne-a confirmat că boabele aveau aceeaşi densitate în cele trei parcele. 



Aceste date şi diferenţele observate sugerează că insectele/mucegaiurile dăunătoare au 
fost mai active în parcela-martor decât în ambele parcelele tratate cu SymbioSol. 

e - SymbioSol nu este un insecticid sau un fungicid, atunci cum putem să explicăm faptul 
că probabil insectele şi mucegaiurile dăunătoare au fost mai active în parcela-martor 
faţă de celelalte două parcele tratate? 

De pe o parte, în literatura ştiinţifică, este recunoscut faptul că plantele slăbite din cauza 
unei resurse nutritive lipsă, emit raze infra-rosu cu o lungime de undă mai mare faţă de 
cele emise de către plantele sănătoase. 

Insectele dăunătoare detectează razele infra-roşu cu lungimea de undă mai mare, astfel 
încât ele infestează în mod preferenţial plantele slăbite. Insectele nu parazitează plantele 
în mod aleatoriu. 

Pe de o altă parte, pe baza de principii diferite dar care duc la acelaşi rezultat ca si pentru 
insecte, bolile criptogamice (cauzate de către mucegaiuri patogene) se dezvoltă mai des 
pe plantele slăbite din cauza unei nutriţii dezechilibrate. 

Influenţa insectelor/mucegaiurilor dăunătoare în cadrul unui experiment comparativ 
pentru a testa valoarea unui îngrăşământ, poate fi considerată ca un indicator: în cazul 
în care culturile care au primit îngrăşământul sunt mai afectate, înseamnă că 
îngrăşământul a generat un dezechilibru la nivelul nutriţiei plantelor în loc să o 
îmbunătăţească şi vice-versa. 

în concluzie, faptul că am observat o influenţă a insectelor/mucegaiurilor dăunătoare mai 
ridicată în parcela-martor poate indica faptul că porumbul parcelei-martor a exploatat 
resursele nutritive ale solului într-un mod mai puţin eficient faţă de cele două parcele 
tratate. Acest fapt poate explica pe de o parte productivitatea agricolă mai scăzută. 

4 - Valoarea statistică: 

Pentru a efectua studiul statistic, am măsurat doar 80 de plante în fiecare parcelă, acesta 
fiind un număr relativ mic faţă de populaţia totală din fiecare parcelă de aproximativ 
513000 plante. 

în general, cu cât mai mare este eşantionul măsurat, cat atât mai « credibil » este 
rezultatul obţinut. Desigur am fi putut mări « credibilitatea » rezultatelor obţinute în 
cadrul experienţei noastre dacă am fi măsurat un număr mai mare de plante. în mod ideal, 
studiul statistic cere măsurători făcute cu mai multe eşantioane astfel încât să se poată 
utiliza una dintre legi de distribuţie statistice (legea Normală Gauss-Laplace de exemplu). 
Această abordare a fost însa mai puţin practicabila din cauza resurselor limitate de timp 
avute la dispoziţie. 

în plus, această lipsă a fost compensată prin faptul că greutatea a fost măsurata pentru 
toată suprafaţa testată, inclusiv a martorului. 



B - Rezultate şi discuţie: 



Am văzut că este puţin probabil să fi intervenit un alt factor decât tratamentele cu 
SymbioSol ca factor cauzal care a generat rezultatele experimentale obţinute. 

Tratamentele realizate cu SymbioSol au adus o îmbunătăţire semnificativă la nivel de 
productivitate agricolă în condiţiile în care s-a desfăşurat experimentul. Acest efect 
însemna ca SymbioSol a acţionat în mod pozitiv asupra fiziologiei plantelor tratate, astfel 
încât ele au avut resursele necesare pentru a produce mai multe boabe decât plantele 
netratate. Şi asa cum a fost deja menţionat, experimentele noastre anterioare au 
demonstrat că stimularea creşterii rădăcinilor şi a microorganismelor lor simbiotice, a 
permis acest rezultat. 

Lăsând la o parte efectul SymbioSol-ului, cu o productivitate pe hectar de aproximativ 10 
tone este clar că toţi parametrii agronomici (sistem de irigare, soiul de porumb, 
tratamentele şi îngrăşămintele folosite, densitatea de semănare, etc.) au fost foarte bine 
controlate. In plus, faptul că în acest context de performanţă agronomică înaltă, 
tratamentele au adus o îmbunătăţire semnificativă înseamnă ca SymbioSol acoperă o 
lipsă care există în mod sistemic în tehnicile agricole moderne. 

în viitor, vom testa influenţa produsului SymbioSol asupra culturilor neirigate astfel încât 
vom putea determina dacă el reuşeşte să compenseze lipsa de apă prin o dezvoltare mai 
puternică a rădăcinilor. O altă întrebare care merită o examinare atentă este: cât de mult 
rezultatele obţinute depind de contextul agronomic general şi modul cu care culturile sunt 
conduse. 

C - Posibilităţi de îmbunătăţire a eficientei tratamentului: 

Am văzut că productivitatea cea mai mare se obţine cu două tratamente de SymbioSol. 
Pentru a mari efectul benefic asupra porumbului, noi sugeram trei aplicări: una prin 
pulverizare direct pe boabe înainte de semănare, una imediat după semănare şi încă una 
atunci când porumbul a ajuns la stadiu cu 3-4 frunze. O tehnica foarte buna pentru a 
realiza economii la nivel de manoperă şi de produs, (bineînţeles, în condiţiile în care este 
posibil tehnic vorbind), ar fi stropirea atunci când se seamănă direct de deasupra cu 
semănătorul, jetul atingând boabele şi suprafaţa solului. 

IV Concluzie: SymbioSol - Interes economic: 

Rezultatele încurajatoare pe care le-am obţinut la nivel agronomic prin folosirea 
compostului natural SymbioSol pot fi validate doar dacă el se poate încadra într-o 
strategie agronomică eficientă la nivel economic, astfel încât randamentul hectarului de 
porumb este mărit în mod real şi durabil. 

Variaţiile preţului porumbului din trecut până astăzi şi îmbunătăţirea financiară obţinută 
prin folosirea compostului SymbioSol: 



cu un preţ mediu de 154,51 euro pe tona în ultimii 10 ani (preţul porumbului luat 
în fiecare luna de septembrie în ultimi 10 ani), câştigul financiar mediu obţinut cu 
SymbioSol (cu doua aplicări) ar fi fost de 100,43 euro pe hectar; 
cu un preţ mediu de 131,71 euro pe tona în ultimele 16 ani (preţul porumbului luat 
în fiecare luna de septembrie în ultimi 16 ani), câştigul financiar mediu obţinut cu 
SymbioSol (cu doua aplicări) ar fi fost de 85,61 euro pe hectar. 

Câştigul suplimentar potenţial per hectar care poate fi generat de către folosirea 
compostului SymbioSol indică faptul că el poate mări în mod durabil şi regulat 
randamentul hectarului agricol de porumb. 

în concluzie, noi menţionam că efectul generat de către SymbioSol nu este specific la 
porumb, ci apare la orice plantă. Am constatat în trecut prin teste, aproximate de către 
cultivator faptul că, folosit în culturile de grâu, de orz şi de floarea soarelui, SymbioSol 
îmbunătăţeşte sănătatea şi producţia plantelor. Astfel putem în mod rezonabil să ne 
aşteptăm la rezultate similare cu cele obţinute în culturile de porumb dacă SymbioSol 
este folosit în alte culturi de cereale. într-un viitor apropriat, vom implementa şi alte 
experimente potrivite şi vom furniza date statistice concludente pentru a confirma acest 
fapt. 



